Vitenskapsåret 1682

Vitenskapsåret 1682 er en oversikt over hendelser, prisvinnere, fødte og avdøde personer med tilknytning til vitenskap i 1682.

Oppdagelsesreiser
 René-Robert Cavelier, Sieur de La Salle utforsker elven Mississippi med kano og gir området navnet Louisiana til ære for Ludvig XIV av Frankrike (Louis).

Astronomi 
 En komet blir observert, som seinere blir kjent som Halleys komet, etter Edmond Halley som i 1705 beregnet at den ville komme tilbake i 1758.

Botanikk 
 John Ray får utgitt «Methodus plantarum nova : brevitatis & perspicuitatis causa synoptice in tabulis exhibita, cum notis generum tum summorum tum subalternorum characteristicis, observationibus nonnullis de seminibus plantarum & indice copioso» (Ny metode for planter: For korthets og anskuelighets skyld, samtidig oppstilt i tabeller, med oppstilt klasse, overordnede og underordnede karakteristikker, noen observasjoner av frøplanter, og en omfattende liste), med et system for inndeling av blomstrende planter mellom enfrøbladete planter og tofrøbladete planter. London.

Landbruk
 Wolf Helmhardt von Hohberg får publisert lærebøken «Georgica curiosa», tolv bind, med gjennomgang av dyrkingsteknikker.

Fysiologi 
 Anton van Leeuwenhoek oppdager båndmønster på muskelfiber.

Medisin
 Den engelske skipslegen James Yonge (1646–1721) får utgitt «Wounds of the Brain Proved Curable», den første monografien på engelsk om hodekirurgi.

Publikasjoner
 Tidsskriftet «Acta eruditorum» utkommer første gang. Gottfried Wilhelm Leibniz er redaktør. Leipzig.
 Første «Rangaku» blir produsert i Japan, oversettelser til japansk av hovedsakelig nederlandske vitenskapelige tekster innen farmakologi og medisin. Tekstene ble overført til skriftruller, illustrert og kommentert.

Fødsler
 4. februar – Johann Friedrich Böttger, tysk alkymist og utvikler av framstilling av porselen (død 1719)
 25. februar – Giovanni Battista Morgagni, italiensk anatom (død 1771)
 24. mars – Mark Catesby, engelsk naturhistoriker (død 1749)
 16. april – John Hadley, engelsk matematiker (død 1744)
 10. juli – Roger Cotes, engelsk matematiker (død 1716)

Dødsfall
 12. juli – Jean Picard, fransk astronom (født 1620)
 Oktober – Johann Joachim Becher, tysk lege og kjemiker (født 1635)
 19. oktober − Sir Thomas Browne, engelsk lege og sosiolog (født 1605).

Referanser